Diari Oficial de la Generalitat Valenciana


Sumari del DOGV 4603, del 07-10-2003 (2003/10377)

ACORD de 27 de juny de 2003 de la Comissió Territorial d'Urbanisme de València, relatiu a la modificació puntual núm. 2 del Pla general de Montroi.
---------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10248


Data del document
:   27-06-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Montroi
    * pla d'urbanisme

ACORD de 27 de juny de 2003 de la Comissió Territorial d'Urbanisme de València, relatiu a la modificació puntual núm. 2 del Pla general de Montroi. [2003/X10414]
  
En relació amb l'expedient remés per l'Ajuntament de Montroi referit a la modificació puntual núm. 2 del Pla general, s'informa el següent:
  
Antecedents de fet
  
Primer. El dit document s'ha sotmés a informació pública per termini d'un mes, per acord del Ple municipal de data 27 de gener de 2003, i s'ha anunciat en el DOGV de data 12 de febrer i en el periòdic Levante de data 15 de febrer de 2003.
  
L'Ajuntament, en sessió plenària celebrada el dia 20 de març de 2003, va acordar aprovar provisionalment el projecte de referència i el va remetre per a l'aprovació definitiva a la Comissió Territorial d'Urbanisme en data 27 de març de 2003.
  
Segon. Montroi disposa de Pla general aprovat definitivament per la Comissió Territorial d'Urbanisme en data 1 d'octubre de 1999.
  
Tercer. El projecte consta de memòria i plànols.
  
Quart. L'objecte del projecte és modificar la classificació d'una parcel·la, d'uns 20 m², com a equipament públic de propietat privada. L'àmbit afectat està confrontant amb el sòl urbà i té per objecte abastir d'energia elèctrica les zones confrontants. S'aprofita la zona de sòl que està més pròxima al riu Magre, i permet que el subministrament de baixa tensió a l'àrea urbana arribe mitjançant conduccions subterrànies, de manera que s'impedeix que la xarxa de mitja tensió entre a la zona residencial.
  
Cinqué. Durant la tramitació de l'expedient s'ha sol·licitat informe a l'organisme següent:
  
- Confederació Hidrogràfica del Xúquer, emés el 30 d'agost de 2002 en sentit favorable.
  
Sisé. La Comissió Informativa de la Comissió Territorial d'Urbanisme de València, en sessió celebrada el 23 de juny de 2003, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Segon. La documentació està completa, segons el que preceptuen els articles 27 i 28 de la LRAU.
  
Tercer. La modificació pretesa no augmenta l'aprofitament lucratiu privat i, al contrari, incrementa el sòl de destinació pública amb la qual cosa es manté la proporció i la qualitat de les dotacions públiques exigida en l'article 55 LRAU.
  
Quart. L'àmbit de l'actuació no es troba afectat pel Patricova, i té l'informe favorable de la Confederació Hidrogràfica del Xúquer, organisme competent per a autoritzar-ne l'ús.
  
Cinqué. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les modificacions d'aquests- de municipis de menys de 50.000 habitants, de conformitat amb el que disposa l'article 39, per remissió de l'article 55.1, de la Llei reguladora de l'activitat urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista del que precedeix, la Comissió Territorial d'Urbanisme, en sessió celebrada el 27 de juny de 2003, acorda:
  
Aprovar definitivament la modificació núm. 2 del Pla general d'ordenació urbana del municipi de Montroi.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposen l'article 74.3.c de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'hi estime oportú.
  
València, 27 de juny de 2003.- La secretària de la Comissió Territorial d'Urbanisme, p.s.: Florentina Pedrer Gil.